MODERAAD: Kies jou handsak só
JY LEES NOU MODERAAD: Kies jou handsak só
Met soveel verskeidenheid op die winkelrakke kan die keuse van watter handsak om te koop oorweldigend raak. SARIE se modespan wys jou wat die nuutste trends is en watter tipe handsak werk vir watter geleentheid.
Met so ’n verskeidenheid op die winkelrakke kan die keuse van ’n handsak oorweldigend raak. SARIE se modespan wys jou wat die nuutste trends is en watter tipe handsak vir watter geleentheid werk.
Ons is mal oor dié handsakke wat Jennifer Lawrence in die Dior-veldtog vashou. Dior is in die kol met die interessante en kleurryke handsakke, want dít is vanjaar se handsak-trends.
Jennifer Lawrence vir Miss Dior
Klik HIER vir stap-vir-stap-foto's om jou hare soos Jennifer s'n te stileer.
In watter handsak moet ek belê?
Belê in die handsak wat jy elke dag gaan gebruik. Hierdie handsak is die een wat jy volpak met jou daaglikse benodighede en die een wat jou deur alle weersomstandighede en geleenthede bystaan. Besluit dus op ’n goeie materiaal wat nie maklik vuil raak nie, of wat maklik skoongemaak kan word.
Multikleurige handsak beskikbaar by Carvela FOTO: Verskaf
As jy ’n ander handsak vir werk gebruik, moet dit van goeie materiaal, soos leer, wees. Maak ook seker hierdie handsak is groot genoeg en dat dit maklik oor jou skouer gedra kan word.
Op watter handsak kan ek spaar?
Handsakke wat deel vorm van die nuuste mode-neigings. Dit gaan net vir ’n beperkte tyd in die mode wees en jy moet liewer nie te veel geld daarop spandeer nie, want dit gaan tien teen een gouer as later agter in jou klerekas lê.
’n Handsak wat jy vir ’n spesifieke geleentheid koop, hoef nie ’n groot belegging te wees nie.
’n Palmtas is die perfekte bykomstigheid wat kleur aan ’n uitrusting verleen, of die hele voorkoms kan afrond. Wees versigtig om te veel geld in een te belê, omdat jy dit nie elke dag gaan gebruik nie. Dis lekker om ’n paar palmtasse in verskillende kleure en style te hê.
Hoe groot moet my handsak wees?
Bekendes soos Kim Kardashian en Victoria Beckham is almal lief vir groter handsakke. Jy moet net versigtig wees dat jou handsak nie té groot is nie, want dit kan baie maklik soos ’n naweeksak lyk.
Kies ’n handsak wat net groot genoeg is vir jou basiese benodighede. As dit té groot en oorlaai is, kan dit nek- en skouerproblemes veroorsaak.
Kyk deur ons galery vir die gewildste handsakke van die afgelope paar internasionale modeweke: